CELEX: 32009D0715
Language: hu
Date: 2009-09-23 00:00:00
Title: 2009/715/EK: A Bizottság határozata ( 2009. szeptember 23. ) a klórtal-dimetilnek a 91/414/EGK tanácsi irányelv I. mellékletébe történő felvétele megtagadásáról és az e hatóanyagot tartalmazó növényvédő szerek engedélyének visszavonásáról (az értesítés a C(2009) 6431. számú dokumentummal történt) (EGT-vonatkozású szöveg)

24.9.2009   
            
            
               HU
            
            
               Az Európai Unió Hivatalos Lapja
            
            
               L 251/31
            
         
      A BIZOTTSÁG HATÁROZATA
   
   (2009. szeptember 23.)
   a klórtal-dimetilnek a 91/414/EGK tanácsi irányelv I. mellékletébe történő felvétele megtagadásáról és az e hatóanyagot tartalmazó növényvédő szerek engedélyének visszavonásáról
   (az értesítés a C(2009) 6431. számú dokumentummal történt)
   (EGT-vonatkozású szöveg)
   (2009/715/EK)
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel a növényvédő szerek forgalomba hozataláról szóló, 1991. július 15-i 91/414/EGK tanácsi irányelvre (1) és különösen annak 8. cikke (2) bekezdésének negyedik albekezdésére,
   mivel:
   
               (1)
            
            
               A 91/414/EGK irányelv 8. cikkének (2) bekezdése előírja, hogy a tagállamok az irányelvről szóló értesítést követő 12 éves időszakon belül engedélyezhetik olyan növényvédő szerek forgalomba hozatalát, amelyek az irányelv I. mellékletében nem szereplő hatóanyagokat tartalmaznak, és amelyek az irányelvről szóló értesítés időpontja után két évvel már forgalomban voltak, miközben e hatóanyagokat munkaprogram keretében fokozatosan vizsgálják.
            
         
               (2)
            
            
               A 451/2000/EK (2) és az 1490/2002/EK bizottsági rendelet (3) megállapítja a 91/414/EGK irányelv 8. cikkének (2) bekezdésében említett munkaprogram második szakaszának végrehajtására vonatkozó részletes szabályokat, és létrehozza azon hatóanyagok jegyzékét, amelyeket a 91/414/EGK irányelv I. mellékletébe történő lehetséges felvétel céljából értékelni kell. E jegyzék tartalmazza a klórtal-dimetilt is.
            
         
               (3)
            
            
               A klórtal-dimetil esetében a bejelentő által javasolt felhasználási kört illetően megtörtént az emberi egészségre és a környezetre gyakorolt hatásoknak a 451/2000/EK és az 1490/2002/EK rendelet rendelkezései szerinti értékelése. Az említett rendeletek kijelölik továbbá a referens tagállamokat, melyek az 1490/2002/EK rendelet 10. cikkének (1) bekezdésével összhangban a releváns értékelő jelentéseket és ajánlásokat benyújtják az Európai Élelmiszerbiztonsági Hatósághoz (EFSA). A klórtal-dimetil esetében a referens tagállam Görögország volt, amely 2006. október 31-én minden releváns információt benyújtott. 2008. április 3-án pedig egy kiegészítést nyújtott be.
            
         
               (4)
            
            
               A tagállamok, valamint az EFSA az értékelő jelentést szakmai vizsgálatnak vetették alá. Az 1490/2002/EK rendelet 11. cikkének c) pontjával összhangban a szakmai vizsgálat középpontjában a következők álltak: a toxicitás, az MPA metaboilt szerepe és a talajvízbe történő lehetséges kilúgozódás. Az EFSA jelentését 2008. szeptember 4-én nyújtotta be a Bizottsághoz, 2008. november 26-án pedig ismételten kiadta, a klórtal-dimetil hatóanyagú növényvédő szereknél felmerülő kockázatok értékelésének szakmai vizsgálatából levont EFSA-következtetés formájában (4). A jelentést a Bizottság a tagállamokkal közösen az Élelmiszerlánc- és Állat-egészségügyi Állandó Bizottság keretében megvizsgálta, majd a klórtal-dimetilről szóló bizottsági vizsgálati jelentésként 2009. június 12-én véglegesítette.
            
         
               (5)
            
            
               E hatóanyag értékelése során kiderült, hogy MPA metabolitja kilúgozódik a talajvízbe. A rendelkezésre álló információk alapján ezért nem lehet azt a következtetést levonni, hogy az említett hatóanyagot tartalmazó növényvédő szerek feltételezhetően megfelelnek a 91/414/EGK irányelv 5. cikke (1) bekezdésében meghatározott feltételeknek, különösen az említett metabolit toxikológiai jelentősége tekintetében.
            
         
               (6)
            
            
               A Bizottság felkérte a bejelentőt, nyújtsa be a szakmai vizsgálat eredményeire vonatkozó észrevételeit, és jelezze, hogy kívánja-e továbbra is támogatni a hatóanyag felvételét. A bejelentő benyújtotta észrevételeit, amelyeket körültekintően megvizsgáltak. A fenti aggályokat azonban a bejelentő által felhozott érvek ellenére sem sikerült eloszlatni, és a benyújtott és az EFSA szakértői ülésein elemzett információk alapján végzett értékelések sem támasztották alá azt, hogy a javasolt felhasználási körülmények között a klórtal-dimetilt tartalmazó növényvédő szerek általában megfelelnének a 91/414/EGK irányelv 5. cikke (1) bekezdésének a) és b) pontjában előírt követelményeknek.
            
         
               (7)
            
            
               A klórtal-dimetil ebből következően nem vehető fel a 91/414/EGK irányelv I. mellékletébe.
            
         
               (8)
            
            
               Intézkedéseket kell hozni annak biztosítására, hogy a klórtal-dimetilt tartalmazó növényvédő szerek engedélyét meghatározott határidőn belül visszavonják, megújításukra ne kerüljön sor, és az ilyen termékekre ne adjanak ki új engedélyeket.
            
         
               (9)
            
            
               A klórtal-dimetilt tartalmazó növényvédő szerek meglévő készleteinek ártalmatlanítására, tárolására, forgalomba hozatalára és felhasználására a tagállamok által megszabható türelmi idő legfeljebb 12 hónap lehet, hogy a meglévő készleteket még egy vegetációs időszakban fel lehessen használni, ami biztosítja, hogy a klórtal-dimetilt tartalmazó növényvédő szerek a mezőgazdasági termelők számára e határozat elfogadásától számított 18 hónapig elérhetők maradjanak.
            
         
               (10)
            
            
               Ez a határozat nem korlátozza azt a jogot, hogy a 91/414/EGK irányelv 6. cikke (2) bekezdésének rendelkezései szerint – amelyek részletes végrehajtási szabályait a 91/414/EGK tanácsi irányelv alkalmazására vonatkozó részletes szabályoknak az irányelv 8. cikke (2) bekezdésében említett munkaprogramban szereplő, de az irányelv I. mellékletébe fel nem vett hatóanyagok szokásos és gyorsított eljárással való értékelése tekintetében történő megállapításáról szóló, 2008. január 17-i 33/2008/EK bizottsági rendelet (5) állapítja meg – a klórtal-dimetilnek a fenti irányelv I. mellékletébe történő felvételére kérelmet lehessen benyújtani.
            
         
               (11)
            
            
               Az e határozatban előírt intézkedések összhangban vannak az Élelmiszerlánc- és Állat-egészségügyi Állandó Bizottság véleményével,
            
         ELFOGADTA EZT A HATÁROZATOT:
   1. cikk
   A klórtal-dimetil hatóanyag nem vehető fel a 91/414/EGK irányelv I. mellékletébe.
   2. cikk
   A tagállamok gondoskodnak arról, hogy:
   
               a)
            
            
               a klórtal-dimetilt tartalmazó növényvédő szerek engedélyét 2010. március 23-ig visszavonják;
            
         
               b)
            
            
               a klórtal-dimetilt tartalmazó növényvédő szerekre e határozat kihirdetését követően ne adjanak ki engedélyeket, illetve a már meglévő engedélyeket ne újítsák meg.
            
         3. cikk
   A tagállamok által a 91/414/EGK irányelv 4. cikkének (6) bekezdése értelmében biztosított türelmi idő a lehető legrövidebb, és legkésőbb 2011. március 23-án jár le.
   4. cikk
   Ennek a határozatnak a tagállamok a címzettjei.
   
      Kelt Brüsszelben, 2009. szeptember 23-án.
      
         
            a Bizottság részéről
         
         Androulla VASSILIOU
         
         
            a Bizottság tagja
         
      
   
   
      (1)  HL L 230., 1991.8.19., 1. o.
   
      (2)  HL L 55., 2000.2.29., 25. o.
   
      (3)  HL L 224., 2002.8.21., 23. o.
   
      (4)  Az EFSA tudományos jelentése (2008), 156. o. A 2008. szeptember 4-én véglegesített és 2008. november 26-án újra kiadott, a klórtal-dimetil hatóanyagú növényvédő szereknél felmerülő kockázatok értékelésének szakmai vizsgálatból levont EFSA-következtetés.
   
      (5)  HL L 15., 2008.1.18., 5. o.